wickkiey/tamil-wikipedia-chunked huggingface dataset:
# மான்செஸ்டர் யுனைடெட் கால்பந்துக் கழகம்

## வரலாறு

### பெர்குசன் ஆண்டுகள் (1986-2013)

1986 முதல் 2013 வரை அணியை நிர்வகித்தார்.]]
அட்கின்சன் நீக்கப்பட்ட பிறகு அலெக்ஸ் ஃபெர்குஸன் புதிய மேலாளராக நியமிக்கப்பட்டார். 1987-88 இல் இரண்டாவது இடத்தைப் பிடித்த போதிலும், அடுத்த ஆண்டு மீண்டும் 11வது இடத்திற்கு தள்ளப்பட்டது. 1990 ஆம் ஆண்டு எஃப்ஏ கோப்பை வென்றதன் மூலம் பெர்குசன் தலைமையில் அணி முதலாவது கோப்பையை கைப்பற்றியது. அடுத்த ஆண்டு, மான்செஸ்டர் யுனைடெட் முதல் யுஇஎஃப்ஏ கோப்பை வெற்றியாளர்கள் கோப்பை பட்டத்தை வென்றது. அந்த வெற்றி முதல் முறையாக ஐரோப்பிய உன்னதக் கோப்பையில் போட்டியிட அனுமதித்தது, அதில் யுனைடெட் ரெட் ஸ்டார் பெல்கிரேடை 1-0 என்ற கோல் கணக்கில் ஓல்ட் டிராஃபோர்டில் தோற்கடித்தது. 1991 மற்றும் 1992 ஆம் ஆண்டுகளில் தொடர்ச்சியாக இரண்டு கால்பந்து கூட்டிணைவுக் கோப்பை இறுதிப் போட்டிகளில் யுனைடெட் தோன்றியது, இரண்டாவது போட்டியில் நாட்டிங்கம் பாரஸ்ட்டை 1-0 என்ற கணக்கில் வீழ்த்தி முதல் முறையாக அந்த கோப்பையை வென்றது. 1993 ஆம் ஆண்டில், புதிதாக நிறுவப்பட்ட பிரீமியர் லீக் தொடரின் முதல் ஆண்டில் இந்த அணி 1967 க்குப் பிறகு முதல் பட்டத்தை வென்றது. ஒரு வருடம் கழித்து, 1957 க்குப் பிறகு முதன்முறையாக, இரண்டாவது தொடர்ச்சியான பட்டத்தை வென்றனர். மேலும் தொடர்ச்சியாக இரண்டு ஆண்டுகள் எஃப்ஏ கோப்பையை வென்றதன் மூலம், இரண்டு ஆண்டுகள் தொடர்ச்சியாக இரண்டு பட்டங்களை வென்ற முதல் அணியாக மாறியது. 1998-99 ஆம் ஆண்டில், மான்செஸ்டர் யுனைடெட் பிரீமியர் லீக், எஃப்ஏ கோப்பை மற்றும் யூஈஎஃப்ஏ வாகையர் கூட்டிணைவு ஆகியவற்றை வென்றதன் மூலம் இங்கிலாந்தில் ஒரே ஆண்டில் மூன்று பட்டங்களை வென்ற முதல் அணியாக மாறியது.  
மான்செஸ்டர் யுனைடெட் 1999-2000 மற்றும் 2000-01 பருவங்களில் மீண்டும் பிரீமியர் லீக் பட்டத்தை வென்றது, தொடர்ச்சியாக மூன்று முறை பட்டத்தை வென்ற நான்காவது ஆங்கில அணியானது. 2002-03 இல் பட்டத்தை மீண்டும் பெறுவதற்கு முன்பு, 2001-02 இல் அணி மூன்றாவது இடத்தைப் பிடித்தது. 2004 ஆம் ஆண்டில் கார்டிஃபில் உள்ள மில்லினியம் அரங்கத்தில் நடந்த இறுதி போட்டியில் மில்வாலை 3-0 என்ற கணக்கில் வீழ்த்தி 11வது முறையாக எஃப் ஏ கோப்பையை வென்றது. 2006-07 ஆம் ஆண்டு பருவத்தில் யுனைடெட் மீண்டும் பிரீமியர் லீக் பட்டத்தை பெற்றது. 2008 ஆம் ஆண்டின் யூஈஎஃப்ஏ வாகையர் கூட்டிணைவு இறுதிப் போட்டியில் செல்சீயாவை வீழ்த்தி பட்டம் வென்றது. 2008 இல் பிபா கழக உலகக் கோப்பையை வென்ற முதல் ஆங்கில அணியாக ஆனது. இதைத் தொடர்ந்து மான்செஸ்டர் யுனைடெட் 2008-09 கால்பந்து கூட்டிணைவுக் கோப்பை மற்றும் அதன் மூன்றாவது தொடர்ச்சியான பிரீமியர் லீக் பட்டத்தையும் பெற்றது. 2010 ஆம் ஆண்டில், மான்செஸ்டர் யுனைடெட் வெம்பிளியில் ஆஸ்டன் வில்லாவை 2-0 என்ற கோல் கணக்கில் தோற்கடித்து கூட்டிணைவுக் கோப்பையை தக்க வைத்துக் கொண்டது. 2010-11 பருவத்தில் யுனைடெட் தனது 19 வது முதல் பிரிவு பட்டத்தை வென்று சாதனை படைத்தது. 2012-13 ஆம் ஆண்டு பட்டம் வென்றதன் மூலம் 20 முதற்பிரிவு பட்டங்கள் வென்ற முதல் அணியானது.
# மான்செஸ்டர் யுனைடெட் கால்பந்துக் கழகம்

## வரலாறு

### பிற்காலம் (2013-தற்போது)

8 மே 2013 அன்று, ஃபெர்குசன் மேலாளர் பதவியில் இருந்து ஓய்வு பெறுவதாக அறிவித்தார். கால்பந்து வரலாற்றில் மிகவும் அதிக பட்டங்கள் பெற்ற மேலாளராக பெர்குசன் ஓய்வு பெற்றார். ஆறு ஆண்டு ஒப்பந்தத்தில் கையெழுத்திட்ட டேவிட் மோயஸ் சூலை 1 அன்று புதிய மேலாளராக அறிமுகப்படுத்தப்பட்டார். 10 மாதங்களுக்குப் பிறகு, 22 ஏப்ரல் 2014 அன்று, ஒரு மோசமான பருவத்திற்குப் பிறகு மோயஸ் நீக்கப்பட்டபோது ரியன் கிக்ஸ் தற்காலிக பொறுப்பேற்றுக்கொண்டார். 1990 ஆம் ஆண்டிலிருந்து மான்செஸ்டர் யுனைடெட் ஐரோப்பிய போட்டிக்கு தகுதி பெறாதது இதுவே முதல் முறையாகும். 19 மே 2014 அன்று, லூயிஸ் வான் கால் மூன்று ஆண்டு ஒப்பந்தத்தில் மான்செஸ்டர் யுனைடெட் மேலாளராக மோய்ஸுக்குப் பதிலாக வருவார் என்பது உறுதி செய்யப்பட்டது, கிக்ஸ் அவரது உதவியாளராக இருந்தார்.  
வான் காலின் கீழ், யுனைடெட் 12வது எஃப் ஏ கோப்பையை வென்றது, ஆனால் இவரது இரண்டாவது ஆண்டில் ஏமாற்றமளிக்கும் போட்டி முடிவுகளால் வான் கால் பணிநீக்கம் செய்யப்பட்டார். ஜோசே மொரின்ஹோ 27 மே 2016 அன்று புதிய மேலாளராக நியமிக்கப்பட்டார். மொரின்ஹோ தனது முதல் ஆண்டில் எஃப் ஏ சமூக கவச கோப்பை, கால்பந்து கூட்டிணைவுக் கோப்பை மற்றும் யூஈஎஃப்ஏ யூரோப்பா கூட்டிணைவு ஆகியவற்றை வென்றார். அடுத்த ஆண்டு, யுனைடெட் லீக்கில் இரண்டாவது இடத்தைப் பிடித்தது. திசம்பர் 2018 இல், பிரீமியர் லீக் அட்டவணையில் யுனைடெட் ஆறாவது இடத்தில் இருந்த காரணத்தினால் மொரின்ஹோ நீக்கப்பட்டார். அடுத்த நாள், முன்னாள் யுனைடெட் வீரர் ஓலே கன்னர் சோல்ஸ்க்ஜெர் ஆண்டின் இறுதி வரை இடைக்கால மேலாளராக நியமிக்கப்பட்டார். 28 மார்ச் 2019 அன்று, தனது முதல் 19 போட்டிகளில் 14 போட்டிகளில் வென்ற பிறகு, சோல்ஸ்க்ஜெர் மூன்று ஆண்டு ஒப்பந்தத்தில் நிரந்தர மேலாளராக நியமிக்கப்பட்டார்.  
வில்லாரியலுக்கு எதிரான யூஈஎஃப்ஏ யூரோப்பா கூட்டிணைவு கோப்பை இறுதிப் போட்டியில் தோல்வியடைந்தந்தைத் தொடர்ந்து, நான்கு ஆண்டாளாக எந்த கோப்பையும் யுனைடெட் அணி வெற்றிபெறவில்லை. நவம்பர் 2021 இல் சோல்ஸ்க்ஜெர் வெளியேறியதைத் தொடர்ந்து முன்னாள் வீரர் மைக்கேல் கேரிக் அடுத்த மூன்று ஆட்டங்களுக்கு பொறுப்பேற்றுக் கொண்டார். பின்னர் ரால்ஃப் ரங்னிக் ஆண்டின் இறுதி வரை இடைக்கால மேலாளராக நியமிக்கப்பட்டார். 21 ஏப்ரல் 2022 அன்று, எரிக் டென் ஹாக் 2021-22 பருவத்தின் முடிவில் இருந்து மேலாளராக நியமிக்கப்பட்டார். டென் ஹாக் தலைமையில் மான்செஸ்டர் யுனைடெட் 2022-23 கூட்டிணைவுக் கோப்பையை வென்றது.
# மான்செஸ்டர் யுனைடெட் கால்பந்துக் கழகம்

## சின்னமும் வண்ணங்களும்

மான்செஸ்டர் யுனைடெட் கழகத்தின் முகடு மான்செஸ்டர் நகர கழகத்தின் சின்னத்திலிருந்து பெறப்பட்டது. இருபின்னும் தற்போதைய முகட்டில் அதில் கப்பல் சின்னம் மட்டுமே எஞ்சியிருக்கிறது. (சிகப்பு பிசாசுகள்) என்ற புனைப்பெயரில் இருந்து சின்னத்தில் இருக்கும் பிசாசு உருவம் எடுக்கப்பட்டது.  
1892 ஆம் ஆண்டில் எடுக்கப்பட்ட நியூட்டன் ஹீத் அணியின் புகைப்படம், வீரர்கள் சிவப்பு மற்றும் வெள்ளை மேற்கை சட்டைகள் மற்றும் கடற்படை நீல காலுறைகள் அணிந்திருப்பதைக் காட்டுகிறது. 1894 மற்றும் 1896 க்கு இடையில், வீரர்கள் பச்சை மற்றும் தங்க நிற சட்டைகளை அணிந்தனர், அவை 1896 இல் வெள்ளை சட்டைகளால் மாற்றப்பட்டன.
# மான்செஸ்டர் யுனைடெட் கால்பந்துக் கழகம்

## விளையாட்டரங்கம்

நியூட்டன் ஹீத் ஆரம்பத்தில் தொடருந்து நிலையத்திற்கு அருகில் உள்ள வடக்கு சாலையில் ஒரு மைதானத்தில் விளையாடினார். ஆனால் அந்த மைதானத்தின் கொள்ளளவு மற்றும் வசதிகள் போதுமானதாக இல்லை என்று கருதப்பட்டது.  
சூன் 1893 இல், அந்த மைதானத்தின் உரிமையாளர்களான மான்செஸ்டர் டீன்ஸ் மற்றும் கேனனன்களால் வடக்கு சாலையில் இருந்து வெளியேற்றப்பட்ட பின்னர், கழக செயலாளர் ஆல்பட், கிளேட்டனில் உள்ள வங்கி சாலையில் ஒரு மைதானத்தை வாங்கினார்.  
1908 ஆம் ஆண்டில் மான்செஸ்டர் யுனைடெட் முதல் பட்டத்தை வென்றதை தொடர்ந்து, பிப்ரவரி 1909 இல் இந்த அரங்கம் போதுமானதாக இல்லை என முடிவு செய்யப்பட்டது. பிப்ரவரி 1909 இல் கட்டிடக் கலைஞர் ஆர்க்கிபால்ட் லீட்சால் 77,000 இருக்கைகள் கொண்ட ஓல்ட் டிராஃபோர்ட் அரங்கம் வடிவமைக்கப்பட்டது. மான்செஸ்டரைச் சேர்ந்த பிரமேல்ட் மற்றும் ஸ்மித் ஆகியோரால் இந்தக் அரங்கம் கட்டப்பட்டது.  
இரண்டாம் உலகப் போரில் குண்டுவீச்சு அரங்கத்தின் பெரும்பகுதியை அழித்தது. போருக்குப் பிறகு, போர் சேத ஆணையத்திடமிருந்து 22,278 பவுண்டுகள் இழப்பீடு பெற்றது. மறுசீரமைப்பு நடந்தபோது, அணி மான்செஸ்டர் சிட்டியின் மைனே சாலை மைதானத்தில் விளையாடியது. பின்னர் செய்யப்பட்ட மேம்பாடுகளில், முதலில் ஸ்ட்ரெட்ஃபோர்ட் முனையிலும் பின்னர் வடக்கு மற்றும் கிழக்கு நிலைகளிலும் கூரைகள் சேர்க்கப்பட்டன.  
1993 ஆம் ஆண்டில் அனைத்து இருக்கைகள் கொண்ட விளையாட்டரங்கத்திற்கான விதிமுறைகள் வகுக்கப்பட்டதினால் அரங்கத்தின் கொள்ளளவு 44,000 ஆக குறைக்கப்பட்டது. 1995 ஆம் ஆண்டில் 55,000 ஆகவும், 1998-99 பருவத்தின் முடிவில் 67,000 ஆகவும் இது உயர்த்தப்பட்டது. 2005 மற்றும் 2006 க்கு இடையில், வடமேற்கு மற்றும் வடகிழக்கு பகுதிகளில் இரண்டாவது அடுக்குகள் வழியாக மேலும் 8,000 இடங்கள் சேர்க்கப்பட்டன. 2009 ஆம் ஆண்டில், இருக்கைகளை மறுசீரமைப்பதன் விளைவாக திறன் 75,957 ஆக குறைக்கப்பட்டது.
# மான்செஸ்டர் யுனைடெட் கால்பந்துக் கழகம்

## அணி உறுப்பினர்கள்

### வீரர்கள்

**மான்செஸ்டர் யுனைடெட் அணி**  
| - | 1 | கோ.கா. | அல்டய் பயந்திர் |
| --- | --- | --- | --- |
| 2 | தடு | விக்டர் லிண்டலாப் |  |
| 4 | நடு் | சோபியன் அம்ராபாத் |  |
| 5 | தடு | ஹாரி மாகுவேர் |  |
| 6 | தடு | லிசாண்ட்ரோ மார்டினெசு |  |
| 7 | நடு் | மேசன் மவுண்ட் |  |
| 8 | நடு் | புருனோ பெர்னாண்டசு (கேப்டன்) |  |
| 9 | முன் | ஆண்டனி மார்சியல் |  |
| 10 | முன் | மார்கஸ் ராசுபோர்ட்டு |  |
| 11 | முன் | ராசுமஸ் ஹாலேண்ட் |  |
| 12 | தடு | டைரல் மலேசியா |  |
| 14 | நடு் | கிறிசுடியன் எரிக்சன் |  |
| 16 | நடு் | அமாத் தியல்லோ |  |
| 17 | முன் | அலெசான்ட்ரோ கர்னாச்சோ |  |
| 18 | நடு் | கேசிமிரோ |  |
| 19 | தடு | ரபேல் வரான் |  |
| 20 | தடு | தியாகோ டேலோ |  |
| 21 | முன் | ஆண்டனி |  |
| 22 | கோ.கா. | டாம் ஹீடன் |  |
| 23 | தடு | லூக் சா |  |
| 24 | கோ.கா. | ஆண்ட்ரே ஓனானா |  |
| 29 | தடு | ஆரோன் வான்-பிசாகா |  |
| 35 | தடு | சானி எவன்சு |  |
| 37 | நடு் | கோபி மைனூ |  |
| 39 | நடு் | சுகாட் மெக்டோமினே |  |
| 47 | முன் | சோலா சோர்டயர் |  |
| 53 | தடு | வில்லி கம்பவாலா |  |
| 62 | நடு் | ஓமரி போர்சன் | } |
# மான்செஸ்டர் யுனைடெட் கால்பந்துக் கழகம்

## அணி உறுப்பினர்கள்

### பயிற்சியாளர்கள்

| நிலை | பெயர் |  |
| --- | --- | --- |
| மேலாளர் | எரிக் டென் ஹாக் |  |
| உதவி பயிற்சியாளர்கள் | மிட்செல் வான் டெர் காக்
ஸ்டீவ் மெக்லாரன் |  |
| கோல் காப்பாள பயிற்சியாளர் | ரிச்சர்ட் ஹார்டிஸ் |  |
| மருத்துவர் | கேரி ஓ'டிரிஸ்கால் |  |
| உடலியக்க மருத்துவர் | ராபின் சாட்லர் | } |
# மான்செஸ்டர் யுனைடெட் கால்பந்துக் கழகம்

## கோப்பைகள்

மான்செஸ்டர் யுனைடெட் வெற்றி பெற்ற கோப்பைகளின் அடிபடையில் ஐரோப்பாவின் வெற்றிகரமான அணிகளில் ஒன்றாகும். இந்த அணி தனது முதல் கோப்பையை 1886 இல் வென்றது. 1908 இல், யுனைடெட் முதல் லீக் பட்டத்தை வென்றது, அதை தொடர்ந்து அடுத்த ஆண்டு முதல் முறையாக எஃப் ஏ கோப்பையை வென்றது. அப்போதிருந்து 13 பிரீமியர் லீக் பட்டங்கள் உட்பட 20 உயர்மட்டப் பட்டங்களை வென்றுள்ளது. மேலும் 12 எஃப் ஏ கோப்பைகள், 6 கால்பந்து கூட்டிணைவுக் கோப்பைகள் மற்றும் 21 எஃப் ஏ சமூக கவச கோப்பைகளை வென்றுள்ளது.  
சர்வதேச கால்பந்தில், இந்த அணி மூன்று ஐரோப்பிய கோப்பை/யூஈஎஃப்ஏ வாகையர் கூட்டிணைவு பட்டங்கள் மற்றும் யூஈஎஃப்ஏ யூரோப்பா கூட்டிணைவு, யூஈஎஃப்ஏ கோப்பை வெற்றியாளர்கள் கோப்பை, யூஈஎஃப்ஏ உன்னதக் கோப்பை, கண்டங்களுக்கிடையேயான கோப்பை, பிபா கழக உலகக் கோப்பை ஆகியவற்றை தலா ஒரு முறையும் வென்றுள்ளது.  
**மான்செஸ்டர் யுனைடெட் வெற்றிகள்**  
| 1935–36, 1974–75 |  |  |
| --- | --- | --- |
| கால்பந்து கூட்டமைப்பு முதல் பிரிவு/பிரீமியர் லீக் | **20** | 1907–08, 1910–11, 1951–52, 1955–56, 1956–57, 1964–65, 1966–67, 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13 |
| யூஈஎஃப்ஏ வாகையர் கூட்டிணைவு | 3 | 1967–68, 1998–99, 2007–08 |
| பிபா கழக உலகக் கோப்பை | 1 | 2008 |
-
# பிராட் பிட்

**வில்லியம் பிராட்லி பிட்** (William Bradley Pitt பிறப்பு: திசம்பர் 18,1963) ஓர் அமெரிக்க நடிகர், திரைப்படத் தயாரிப்பாளர் ஆவார். இரண்டு அகாதமி விருதுகள், இரண்டு பிரித்தானிய அகாதமி திரைப்பட விருதுகள், இரு கோல்டன் குளோப் விருதுகள் ,ஒரு பிரைம் டைம் எம்மி விருது உட்பட பல்வேறு விருதுகளைப் பெற்றுள்ளார். மிகவும் செல்வாக்கு மிக்க பிரபலங்களில் ஒருவரான பிட், 2006 முதல் 2008 வரை ஃபோர்ப்ஸின் வருடாந்திர பிரபலங்கள் 100 பட்டியலிலும் 2007 இல் டைம் 100 பட்டியலிலும் இடம் பெற்றார்.  
ரிட்லி சுகாட்டின் *தெல்மா & லூயிசில்* (1991) ஆயன் இரவுப் பயணியாக நடித்ததன் மூலம் இவர் பரவலாக அறியப்பட்டார்.*ஏ ரிவர் ரன்ஸ் த்ரூ இட்* (A River Runs Through It) என்ற நாடகத்தில் முன்னணிக் கதாபாத்திரங்களில் நடித்த பிட், திகில் திரைப்படமான *இன்டர்வியூ வித் தி வாம்பயர்* (1994) மற்றும் குற்றத் திகில் திரைப்படமான *செவன்* (1995) போன்ற படங்களில் முன்னணிக் கதாபாத்திரங்களில் நடித்தார். இசுட்டீவன் சோடர்பர்க்கின் ஓ*ஷன் 'ஸ் லெவன்* (2001) என்ற திரைப்படத்தில் நடித்தார். அந்தத் திரைப்படம் வணிக ரீதியில் வெற்றி பெற்றது. வரலாற்றுக் காவியமான *திராய்* (2004), காதல் குற்றத் திரைப்படமான *மிஸ்டர் அண்ட் மிஸஸ் ஸ்மித்* (2005), திகில் திரைப்படமான *வேர்ல்டு வார் இசட்* (2013) மற்றும் அதிரடித் திரைப்படமான *புல்லட் ரயில்* (2022) போன்ற வணிக ரீதியில் வெற்றி பெற்ற திரைப்படங்களில் நடித்தார்.
# பிராட் பிட்

## ஆரம்பகால வாழ்க்கை

வில்லியம் பிராட்லி பிட், திசம்பர் 18,1963 இல் ஓக்லஹோமாவின் சானியில் ஒரு மலையேறும் நிறுவனத்தின் உரிமையாளரான வில்லியம் ஆல்வின் பிட் மற்றும் பள்ளி ஆலோசகர் ஜேன் எட்டா ஆகியோருக்கு மகனாகப் பிறந்தார். பின்னர் இவரதுகுடும்பம், மிசோரியின் ஸ்பிரிங்ஃபீல்டுக்குக் குடிபெயர்ந்தது, அங்கு இவர் தனது இளைய உடன்பிறப்புகள் டக்ளஸ் பிட் (பி. 1966) ,ஜூலி (நீ பிட் நீல் (பி. 1969) ஆகியோருடன் வசித்து வந்தார். ஒரு பழமைவாத கிறிஸ்தவக் குடும்பத்தில் பிறந்த இவர், தெற்கு பாப்டிஸ்டாக வளர்க்கப்பட்டார், பின்னர் "அஞ்ஞானத்திற்கும் நாத்திகத்திற்குமான எண்ணத்தினால் தடுமாறினார்". பிட் ஸ்பிரிங்ஃபீல்டை "மார்க் ட்வைன் நாடு, ஜெஸ்ஸி ஜேம்ஸ் நாடு" என்று விவரித்துள்ளார், "நிறைய மலைகள், நிறைய ஏரிகளுடன் இருக்குமிடத்தில்" வளர்ந்துள்ளார்.
# பிராட் பிட்

## தொழில் வாழ்க்கை

### ஆரம்ப காலங்களில்

லாஸ் ஏஞ்சல்ஸில் பிட், நடிப்புப் பயிற்சியாளர் ராய் லண்டனிடமிருந்து பாடங்களைக் கற்றுக்கொண்டார். 1987 ஆம் ஆண்டில் *நோ வே அவுட்* (1987), *நோ மேன்ஸ் லேண்ட்* (1987), *லெஸ் தின் ஜீரோ* (1987) ஆகிய படங்களில் பெயர் குறிப்பிடப்படாத கதாப்பாத்திரங்களுடன் இவரது நடிப்பு வாழ்க்கை தொடங்கியது. மே 1987 இல், இவர் *என். பி. சி சோப் ஓபரா அனதர் வேர்ல்டில்* தொலைக்காட்சியில் அறிமுகமானார். அதே ஆண்டு நவம்பரில், பிட் சிபிஎஸ் சிட்காம் *டிரையல் அண்ட் எரர்* மற்றும் ஏபிசி சிட்காம் *கிரோயிங் பெயின்ஸ்* ஆகியவற்றில் விருந்தினர் தோற்றத்தில் நடித்தார். இவர் திசம்பர் 1987 மற்றும் பிப்ரவரி 1988 க்கு இடையில் சிபிஎஸ் முக்கியத் தொடரான *டல்லாஸின்* நான்கு அத்தியாயங்களில் சார்லி வேட்டின் காதலன் ராண்டியாகத் தோன்றினார்.
# பிராட் பிட்

## விருதுகள்

- 8வது அகாதமி விருதுகள் (1995): சிறந்த துணை நடிகர், பரிந்துரை, *12 மங்கீஸ்*
- 81வது அகாதமி விருதுகள் (2008): சிறந்த நடிகர், பரிந்துரை, தி கியூரியஸ் கேஸ் ஆப் பெஞ்சமின் பட்டன் (திரைப்படம்)
- 84வது அகாதமி விருதுகள் 2011: சிறந்த நடிகர், பரிந்துரை, *மணிபால்*
- 92வது அகாதமி விருதுகள் (2019): சிறந்த துணை நடிகர், வெற்றி, *ஒன்ஸ் அபான் எ டைம் இன் ஹாலிவுட்*
# நாய் இனங்களின் பட்டியல்

__NOTOC__
நாய்கள் ஆயிரக்கணக்கான ஆண்டுகளாக தங்களது இனத்தை விருத்தி செய்வதற்காக இனப்பெருக்கம் செய்து வருகின்றன. சில நேரங்களில் ஒரே இனத்தைச் சேர்ந்த நாய்கள் உள்ளினப்பெருக்கம் செய்துகொள்கின்றன, சில நேரங்களில் வேறு இன நாய்களைக் கொண்டு கலப்பினப்பெருக்கம் செய்கின்றன. இந்த முறை இன்றும் தொடரப்படுகின்றது. இதன் விளைவாக பல வகையான நாய் இனங்கள், கலப்பின வகைகளாக உள்ளன. "சிவாவூவிலிருந்து கிரேட் டேன் வரை" தோற்றத்தில் மிகவும் அதிகமான வேறுபாடுகளுடன் இருக்கும் ஒரே விலங்கினம் நாய் மட்டுமே. ஏனெனில், மனிதர்களைப் போலவே நாய்களுக்கும் அதனுடைய DNAவில் கிட்டத்தட்ட இருமடங்கு அதிகமான குரோமோசோம்கள் உள்ளன. இதனால் அது உடல் அமைப்பிலும் தோற்றத்திலும் மிகவும் அதிகமான வேறுபாடுகளை ஏற்படுத்துகிறது.  
பின்வரும் பட்டியல் 'இனம்' என்பதற்கு அதிகமான பொருள்விளக்கங்களைப் பயன்படுத்துகிறது. இங்கே பட்டியலிடப்பட்ட இனங்கள் பதிவு செய்யப்பட்ட இனங்களாக நீண்ட வரலாறுகளுடன் இருக்கும் மரபுவழி இனங்களாகவும், அதனுடைய சொந்த பதிவுகளிலிருந்து வந்த அரிய இனங்களாகவும், இன்னும் உருவாக்கத்தின் கீழிருக்கும் புதிய இனங்களாகவும் இருக்கலாம். மேலும் தகவலுக்கு தனிப்பட்ட கட்டுரைகளைக் காண்க. அவைகள் எந்த நாட்டைச் சேர்ந்தவை என்பதை அடிப்படையாகக் கொண்டு இனங்கள் வகைப்படுத்தப்பட்டு நாடுகளின் வரிசையில் நாய் இனங்களின் பட்டியலில் கொடுக்கப்பட்டுள்ளன.  
இந்த பட்டியலில் ஒவ்வொரு நாய்க்கும் பொதுவாக பயன்படுத்தப்பட்ட பெயர்களே சேர்க்கப்பட்டுள்ளன.
# நாய் இனங்களின் பட்டியல்

## இன வகைகள்
# சல்மா ஹாயெக்

**சல்மா கயெக் பினோல்ட் ** (பிறப்பு: செப்டம்பர் 2, 1966) என்பவர் மெக்சிக்கோ மற்றும் அமெரிக்க நாட்டு நடிகை மற்றும் திரைப்படத் தயாரிப்பாளர் ஆவார். இவர் பெண்களுக்கு எதிரான வன்முறை, புலம்பெயர்ந்தவர்களுக்கு எதிரான பாகுபாடுகள் ஆகியவற்றுக்கு எதிரான விழிப்புணர்வை அதிகரிப்பது உள்ளிட்டவை சல்மாவின் நற்பணிகள் ஆகும்.  
இவர் மெக்சிகோவில் தனது நடிப்புத்துறை வாழ்க்கையை தொடங்கினார். 1989 ஆம் ஆண்டு ஒளிபரப்பான 'தெரேசா' என்ற தொடரிலும், 1995 ஆம் ஆண்டு 'எல் காலெஜோன் டி லாஸ் மிலாக்ரோசு' என்ற திரைப்படத்திலும் நடித்ததற்காக, ஏரியல் விருதுக்கு பரிந்துரை செய்யப்பட்டார். அதை தொடர்ந்து டெஸ்பராடோ (1995), ஃப்ரம் டஸ்க் டூ டான் (1996), வைல்ட் வைல்ட் வெஸ்ட் மற்றும் டாக்மா (1999) போன்ற திரைப்படங்களில் நடித்ததன் மூலம் இவர் பிரபலமான நடிகை ஆனார். இவர் 2017 ஆம் ஆண்டில் 'பீட்ரிஸ் அட் டின்னர்' என்ற படத்தில் நடித்ததற்காக இன்டிபென்டன்ட் இசுபிரிட் விருதுக்கு பரிந்துரைக்கப்பட்டார்.  
இவர் கிரோன் அப்சு (2010), புஸ் இன் பூட்சு (2011), கிரோன் அப்சு 2 (2013), டேல் ஆஃப் டேல்சு (2015), சாசேஜ் பார்ட்டி (2016), தி ஹிட்மேன்ஸ் பாடிகார்ட் (2017), லைக் எ பாஸ்சு (2020) மற்றும் ஹிட்மேன் வைப் பாடிகார்ட் (2021) போன்ற அடுத்தடுத்த திரைப்படங்களில் நடித்துள்ளார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'அஜக்' என்ற கதாபாத்திரத்தில் நடித்துள்ளார்.
# சல்மா ஹாயெக்

## ஆரம்பகால வாழ்க்கை

சல்மா செப்டம்பர் 2, 1966 ஆம் ஆண்டில் மெக்சிகோவில் உள்ள வெராக்ரூஸில், கோட்சகோல்கோசில், ஓபரா பாடகியான டயானா ஜிமினெசுக்கும் எண்ணெய் நிறுவன நிர்வாகியான சாமி கயெக்கிற்கும் மகளாகப் பிறந்தார். சல்மாவின் தந்தை லெபனான் மெக்சிகன் வம்சாவளியையும், இவரது தாயார் மெக்சிகன் எசுப்பானிய வம்சாவளியை சேர்ந்தவர்கள் ஆவார்கள். 2015 ஆம் ஆண்டு மத்ரித் சென்றிருந்த போது ஒரு நேர்காணலில், இவர் தன்னை ஐம்பது சதவிகிதம் லெபனான் மற்றும் ஐம்பது சதவிகிதம் எசுப்பானியர் என்று விவரித்தார், தனது பாட்டி/தாய்வழி தாத்தா பாட்டி எசுப்பானியாவிலிருந்து வந்தவர்கள் என்று கூறினார். இவருக்கு சாமி என்ற தம்பி உண்டு இவர் ஒரு தளபாட வடிவமைப்பாளர் ஆவார். இவர் ஒரு வசதியான சமய நம்பிக்கை உள்ள கத்தோலிக்க குடும்பத்தில் பிறந்து வளர்ந்தார்.
# சல்மா ஹாயெக்

## தொழில்

### 1980-1990

இவர் 1989 ஆம் ஆண்டில் தனது 23 ஆம் வயதில் வெற்றிகரமான மெக்சிகன் நாட்டு 'தெரெசா' என்ற தொடரில் முதன்மை கதாபாத்திரத்தில் நடித்தார். அதன் மூலம் சல்மா மெக்சிகோவில் ஒரு பிரபல நடிகையானார். அதை தொடர்ந்து 1994 ஆல் ஆண்டில் 'எல் கால்லிஜன் டி லாஸ் மிலக்ரோசு' என்ற திரைப்படத்தில் நடித்தார். அத்திரைப்படம் மெக்சிகோ நாட்டு திரைப்பட வரலாற்றில் அதிகமான விருதுகளை பெற்ற படம் ஆகும். இப்படத்தில் சிறந்த நடிப்பிற்காக ஏரியல் விருதுக்கு பரிந்துரைக்கப்பட்டார்.என்பது குறிப்பிடத்தக்கது.
# சல்மா ஹாயெக்

## தனிப்பட்ட வாழ்க்கை

இவர் ஒரு அமெரிக்க குடியுரிமை பெற்றவர். அவர் ராம்தாவின் அறிவொளிப் பள்ளியில் படித்தார் மற்றும் யோகா பயிற்சியும் பயின்றார். இவர் கத்தோலிக்கராக வளர்க்கப்பட்டார் ஆனால் 2007 ஆம் ஆண்டு நேர்காணலில், தான் இனி கடவும் நம்பிக்கையுடன் இல்லை என்றும், தேவாலயத்தில் நம்பிக்கை இல்லை என்றும் கூறினார், ஏனெனில் ஆப்பிரிக்காவில் ஆணுறைகளுக்கு எதிரான பிரச்சாரம் போன்ற நடைமுறைகளுடன் அவர் உடன்படவில்லை, அங்கு எய்ட்ஸ் மற்றும் அதிக மக்கள் தொகை இருப்பதாக அவர் கூறினார். பரவலானது, இருப்பினும் அவர் இன்னும் இயேசு கிறிஸ்துவையும் கடவுளையும் நம்புவதாக அவர் தெளிவுபடுத்தினார்.  
மார்ச் 9, 2007 அன்று பிரெஞ்சு கோடீஸ்வரரும் கெரிங் தலைமை நிர்வாக அதிகாரியுமான பிரான்சுவா-ஹென்றி பினால்ட் என்பவருடன் தனது நிச்சயதார்த்தத்தையும் கர்ப்பமாக இருப்பதையும் ஹயக் உறுதிப்படுத்தினார். அவர் செப்டம்பர் 21, 2007 அன்று லாஸ் ஏஞ்சல்ஸ், கலிபோர்னியாவில் உள்ள சிடார்ஸ்-சினாய் மருத்துவ மையத்தில் அவர்களது மகள் வாலண்டினா பலோமா பினால்ட்டைப் பெற்றெடுத்தார். இருவரும் 2009 காதலர் தினத்தன்று பாரிஸில் திருமணம் செய்து கொண்டனர்.
# பில்லி டிப்டன்

**பில்லி டிப்டன்** (*Billy Tipton*) ஓர் அமெரிக்க இசையமைப்பாளர். இவர் பிறப்பால் ஒரு பெண் ஆவார். ஆனால், இவர் இறக்கும் வரை தன்னை ஓர் ஆணாகவே காட்டிக் கொண்டார். மேலும் ஒரு பெண்ணை மணந்து, 3 குழந்தைகளைத் தத்தெடுத்து வளர்த்தும் வந்தார். இவர் இறக்கும் தருவாயில் செய்யப்பட்ட முதலுதவிகளின் போது இவர் ஒரு பெண் என்று தெரியவந்தது.
# பில்லி டிப்டன்

## வாழ்க்கைக் குறிப்பு

அமெரிக்காவில் உள்ள ஒக்லகோமாவில் பிறந்தவர். பில்லி டிப்டன். சிறு வயதிலேயே இசை மேல் அதீத ஆர்வம் கொண்டவர். அவருடைய பெற்றோர் மனக்கசப்பில் பிரிந்துவிட, உறவினர் ஒருவருடன் வளர்ந்தார். அதற்குப் பின் பெற்றோர் குறித்து அவரும் அதிகமாக கண்டுகொள்ளாமலிருந்தார்.  
பில்லிக்கு ஓர் இசைக் குழுவை ஆரம்பிப்பதுதான் கனவாக இருந்தது. தன் கனவை நனவாக்க ஜாஸ் பயின்றார், சாக்ஸபோன், கீ போர்டு கற்றார். ஊரில் உள்ள சிறு சிறு இசைக் குழுக்களில் பாடும் வாய்ப்புகளைப் பெற்றார். கொஞ்சமாக இசை அவரை உயர்த்தியது. பின், பிரபலமான இசைக் குழுக்களுடன் இணைந்தார். சென்ற இடங்களில் எல்லாம் பெண்கள் மத்தியில் பில்லிக்கு மதிப்பு கூடியது. கே.எஃப்.எக்ஸ்.ஆர் (KFXR) என்னும் இசைக் குழுவை ஆரம்பித்தார்.  
டிப்டன் அவரது இசைவாழ்க்கையில் மட்டுமே முதலில் தன்னைப் பெண்ணாகக் காட்டிக் கொண்டார். ஆனால், 1940 வாக்கில் அவர் தனது தனிப்பட்ட வாழ்க்கையையும் ஓர் ஆணாகவே வாழத் தொடங்கினார்.
# பில்லி டிப்டன்

## இறப்புக்குப் பின்

1989இல் எம்விசிமா (வளியூதல்) நோயின் அறிகுறிகள் தென்பட்டபோது மருத்துவரை அணுக மறுத்துவிட்டார். ஆனால், அவர் உண்மையாகவே குடற்புண்ணால் பாதிக்கப்பட்டிருந்தார். அவரது உயிரைக் காப்பாற்ற வேண்டிய நிலை ஏற்பட்டபோது முதலுதவி செய்கையில் அவரது தத்துப்பிள்ளை வில்லியம் டிப்டன் உண்மையில் பெண் என்று கண்டுபிடித்தார். பின்னர் டிப்டன் வேலி பொது மருத்துவமனையில் உயிரிழந்தார். (Valley General Hospital). அவரது இறப்புக்கு அடுத்தநாள் பல நாளிதழ்களும் இதழ்களும் போட்டிபோட்டு அவரைப் பற்றி எழுதின. டிப்டனின் குடும்பம் அரட்டை நிகழ்ச்சிகளிலும் பங்கேற்றது.  
டிப்டன் இரு உயில்களை விட்டுச்சென்றிருந்தார். ஒன்று கையால் எழுதப்பட்ட ஆனால் நொத்தாரிசு செய்யப்படாத உயில், அது அனைத்து சொத்துகளும் வில்லியமுக்குச் சொந்தம் என்றும், நொத்தாரிசு செய்யப்பட்ட மற்றொன்று அனைத்து சொத்துகளும் இன்னொரு தத்துப்பிள்ளை ஜோன் கிளார்க்குக்குச் சொந்தம் என்றும் கூறின. நீதிமன்றம் முதல் உயிலை எடுத்துக் கொண்டு, வில்லியமுக்குக் கிட்டத்தட்ட அனைத்தையும், ஜோனும் மூன்றாவது தத்துப் பிள்ளையான ஸ்காட்டும் ஆளுக்கொரு டாலரும் பெறுவதாகத் தீர்ப்பளித்தது.
# ஒட்டுண்ணியியல்

**ஒட்டுண்ணியியல்** *(parasitology)* என்பது, ஒட்டுண்ணிகள், அவற்றின் வழங்கிகள் அவற்றுக்கு இடையிலான தொடர்பு என்பவை பற்றி ஆராயும் ஒரு துறை ஆகும். உயிரியல் சார்ந்த ஒரு துறையான இதன் எல்லை, குறித்த உயிரினங்களாலோ அல்லது அவற்றின் சூழலாலோ தீர்மானிக்கப்படுவதில்லை. ஆனால், அவற்றின் வாழ்க்கை முறையால் தீர்மானிக்கப்படுகின்றன. இது, பல துறைகளின் ஒரு தொகுப்பாக அமைவதுடன், ஆய்வுக்கான நுட்பங்களை கல உயிரியல், உயிர்வேதியியல், மூலக்கூற்று உயிரியல், தடுப்புத்திறனியல், மரபியல், கூர்ப்பு, சூழலியல் போன்ற துறைகளில் இருந்து பெற்றுக்கொள்கிறது.
# ஒட்டுண்ணியியல்

## துறைகள்

பல்வகைப்பட்ட உயிரினங்கள் பற்றிய ஆய்வு, பெரும்பாலும் சிறு சிறு எளிமையான ஆய்வுகளாகப் பிரிக்கப்படுகின்றன. இவை எல்லாம் ஒரே உயிரினம் பற்றி அல்லது நோய்கள் பற்றி ஆராய்வு செய்யாவைட்டாலும் பொதுவான நுட்பங்களைப் பயன்படுத்துகின்றன. ஒட்டுண்ணியியலின் பெரும்பாலான ஆய்வுகள் பின்வருவனவற்றுள் இரண்டு அல்லது அதற்கு மேற்பட்ட வரைவிலக்கணங்களுள் அடங்குகின்றன. பொதுவாக புரோக்கரியோட்டாக்கள் பற்றிய ஆய்வு, ஒட்டுண்ணியியலில் அன்றி, பக்டீரியாவியலிலேயே அடங்குகின்றது.  
- மருத்துவ ஒட்டுண்ணியியல்
- கால்நடை மருத்துவ ஒட்டுண்ணியியல்
- கணிய ஒட்டுண்ணியியல்
- அமைப்பு ஒட்டுண்ணியியல்
- ஒட்டுண்ணிச் சூழலியல்
# மூலக்கூற்று உயிரியல்

**மூலக்கூற்று உயிரியல்** என்பது, மூலக்கூற்று மட்டத்திலான உயிரியல் குறித்த ஆய்வு ஆகும். இத்துறை, உயிரியல், வேதியியல் போன்ற துறைகளின் பிற பகுதிகளுடன், குறிப்பாக மரபியல், உயிர்வேதியியல் போன்ற துறைகளுடன் பொது ஆய்வுப் பரப்பைக் கொண்டுள்ளது. மூலக்கூற்று உயிரியல், பெரும்பாலும், பல்வேறு உயிரணு முறைமைகளுக்கு இடையேயான இடைவினைகளைப் புரிந்துகொள்வதில் கவனம் செலுத்துகின்றது. இது, டி.என்.ஏ (DNA- ஆக்சியகற்றப்பட்ட ரைபோ கரு அமிலம்), ரைபோ கரு அமிலம் (RNA), புரதத் தொகுப்பு ஆகியவற்றுக்கிடையிலான தொடர்புகளுடன், இத்தொடர்புகள் எவ்வாறு ஒழுங்குபடுத்தப்படுகின்றன என்பதை அறிந்துகொள்வதையும் உள்ளடக்குகின்றது.
# மூலக்கூற்று உயிரியல்

## ஏனைய உயிரியல் அறிவுடனான தொடர்பு

, மரபியல், மூலக்கூற்று உயிரியல் ஆகியவற்றிற்கிடையிலான தொடர்பின் திட்ட வரைபடம்''.]]
மூலக்கூற்று உயிரியலுக்கான தனியான தொழிநுட்ப முறைகள் இருப்பினும், அவை உயிர்வேதியியல், மரபியல் தொழில்நுட்ப முறைகளுடன் இணைந்தே இருக்கும். இவற்றை தனித்தனியாக வரைவிலக்கணப்படுத்துவது கடினம்.  
அனேகமாக மூலக்கூற்று உயிரியல் அறிவானது அளவின் அடிப்படையில் (quatitative) இருக்கிறது. அத்துடன் அண்மைக்காலமாக இந்த அறிவியல் உயிர் தகவலியல், அளவீட்டு உயிரியல் என்பதை அடிப்படையாகக் கொண்டே விரிவடைந்து வருகிறது. இதனடிப்படையில், 21 ஆம் நூற்றாண்டின் ஆரம்பங்களிலிருந்து, மரபணுவின் கட்டமைப்பு, தொழிற்பாடு தொடர்பான மூலக்கூற்று மரபியல் பகுதி மிக விரைவாக வளர்ந்து வந்துள்ளது.  
தொடர்ந்தும் உயிரியலின் வெவ்வேறு பிரிவுகள் மூலக்கூற்று அடிப்படையைக் கொண்டு விரிவாக்கம் செய்யப்பட்டு வருகின்றன. உயிரணு உயிரியல் (Cell Biology), மேம்பாட்டு உயிரியல் (Developmental Biology) போன்ற பிரிவுகள் நேரடியாகவும், தாவர, விலங்குகளில் இனங்கள் (Species) பற்றிய அறிவு, அவற்றின் கூர்ப்புபற்றிய (Evolution) அறிவு, இவற்றையெல்லாம் உள்ளடக்கிய தொகுதி வரலாற்றுக்குரிய (Phylogenetics) அறிவு யாவுமே, மறைமுகமாக இந்த வரலாற்று இயல்புகளின் அடிப்படையில் இந்த மூலக்கூற்று உயிரியல் அறிவையே நோக்கி இருக்கிறது.
# மூலக்கூற்று உயிரியல்

## மூலக்கூற்று உயிரியலின் தொழில்நுட்பங்கள்

- படியெடுப்பு
- பாலிமரேசு தொடர் வினை
- மின்புலத் தூள்நகர்ச்சி
# வாசுத்து சூத்திர உபநிடதம்

**வாசுத்து சூத்திர உபநிடதம்** என்பது இந்திய மரபுவழிச் சிற்பக்கலை குறித்த ஒரு பழங்கால நூல் ஆகும். 10 ஆம் நூற்றாண்டைச் சேர்ந்ததாகக் கருதப்படும் இந்நூல் சமசுக்கிருத மொழியில் எழுதப்பட்டது. இதை எழுதியவர் பிப்பிலாடர் என்பவர். பிப்பிலாடர் நான்கு மாணவர்களின் சிற்பநூல் பற்றிய கேள்விகளுக்கு விளக்கம் அளிப்பது போன்ற வடிவத்தில் அமைக்கப்பட்டுள்ள இந்நூல் இதன் காலத்துக்குச் சற்று முன்னும் பின்னும் எழுந்த சிற்பநூல்களிலிருந்து மாறுபட்டதாக அமைந்துள்ளது. மற்ற நூல்கள் சிற்பம் தொடர்பிலான செயல் முறைகளை விரிவாக விளக்குவனவாக அமைந்துள்ளன. ஆனால் வாசுத்து சூத்திர உபநிடதமோ சிற்பக்கலையைக் கோட்பாட்டு அடிப்படையில் விளக்குகின்றது.  
சிற்ப சாத்திரம் அதர்வ வேதத்தின் ஒரு பகுதி என்னும் கருத்தைப் பல இடைக்காலச் சமசுக்கிருத நூல்கள் கூறுகின்றன. அதர்வ வேதத்தில், சிற்ப சாத்திரம் குறித்த தகவல்கள் அதிகம் இல்லை. அதர்வ வேதம் கிறித்துவுக்கு முந்திய காலப்பகுதியைச் சேர்ந்தது. முறையான சிற்ப நூல்களின் காலம் கிபி ஏழாம் எட்டாம் நூற்றாண்டுக்குப் பிற்பட்டதே. எனவே இந்தப் பல நூற்றாண்டுக் கால இடைவெளியை நிரப்பும் வகையிலான சிற்ப நூல்கள் எதுவும் கிடைத்தில. வாசுத்து சூத்திர உபநிடதம் இத்தகைய ஒரு நூலாக இருக்கலாம் என்ற கருத்தை இந் நூலை முதன்முதலாகப் பதிப்பித்தவர்கள் கொண்டிருந்தனர். எனினும், இந்நூலின் உட்சான்றுகளும் வெளிச் சான்றுகளும் இந்தக் கருத்தை உறுதி செய்வதாக இல்லை எனச் சில அறிஞர்கள் கருதுகின்றனர்.
# ஐதராபாத் உயர்வு விரைவுப்பாதைகள்

**ஐதராபாத் உயர்வு விரைவுப்பாதைகள்**(Hyderabad Elevated Expressway) ஆந்திர மாநிலத் தலைநகர் ஐதராபாத் நகரில் கட்டப்பட்டுவரும் இரண்டு மேலே செல்லும் விரைவுப்பாதைகளைக் குறிக்கும்.
# ஐதராபாத் உயர்வு விரைவுப்பாதைகள்

## திட்டப்பணி விவரங்கள்

### பி.வி. நரசிம்மராவ் உயர்வு விரைவுப்பாதை: மேதிப்பட்டணம் — ஆராம்கர் சந்திப்பு [11.6 கி.மீ.]

இது ஐதராபாத் நகரத்தை பன்னாட்டு விமானநிலையத்தை இணைக்கும் 11.6கி.மீ. நீளமுள்ள உயர்ந்த நிலையில் உள்ள விரைவுப்பாதை யாகும்.இதனை இரண்டு கட்டங்களாக ஐதராபாத் ஊரக மேம்பாட்டு ஆணையம் கட்டமைத்து வருகிறது.  
**கட்டம் 1:**  
மேதிப்பட்டணத்திலிருந்து ஐதர்குடா வரை 5.1கி.மீ. தொலைவிற்கு கட்டப்படும்.வட்டார போக்குவரத்து அலுவலகம் முன்னர் இறங்கும்.  
**கட்டம் 2:**  
ஐதர்குடாவிலிருந்து ஆராம்கர் சந்திப்பு வரை 6.5கி.மீ. தொலைவிற்கு கட்டப்படும்.  
2007ஆம் ஆண்டு துவங்கப்பட்ட இப்பணித்திட்டம் பல இயற்கை மற்றும் நிர்வாக தடங்கல்களால் திட்டமிட்ட நாட்களில் முடிக்கப்பட வியவிலை. 2009 அக்டோபர் 2 அன்று மறைந்த முதல்வர் வை.எஸ்.ஆரால் திறக்கப்பட விருந்தது. அவரது மறைவிற்குப் பிறகு, முதல்வர் கே ரோசையாவினால் அக்டோபர் 19,2009 அன்று பொதுமக்கள் சேவைக்கு திறக்கப்பட்டது. இதன்பின்னர் 30 கி.மீ. தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.  
இந்தியாவின் மிக நீளமான 17.2 மீட்டர் அகலமுள்ள இந்த நான்குவழிப்பாதையைக் கட்டுவதற்கு இந்திய ரூபாய் 6 மில்லியன் செலவாகியுள்ளது.
# ஐதராபாத் உயர்வு விரைவுப்பாதைகள்

## திட்டப்பணி விவரங்கள்

### ராசீவ் உயர்வு விரைவுப்பாதை: பரேட் மைதானம் — சாமீர்பேட்டை [20 கி.மீ.]

இது அணிவகுப்பு மைதானத்திலிருந்து (பரேட் கிரௌண்ட்ஸ்)சாமீர்பேட்டை வரை அமைக்கப்படும் 20 கி.மீ. நீளமுள்ள உயர்ந்த நிலையில் அமைந்த விரைவுப்பாதை யாகும்.  
***திட்டப்பணி நிகழ்நிலை***  
செப் 2008 அன்று இத்திட்டப்பணி ஆந்திர அரசினால் அனுமதிக்கப்பட்டுள்ளது. இது ***கட்டு,இயக்கு,மாற்று** *அடிப்படையில் கட்டமைக்கப்படுகிறது.
# வார்ப்புரு:Infobox Elevated Expressway

|label1= இடம்
|data1= }
|label2= வகை
|data2= }
|label3= எங்கிருந்து
|data3= }
|label4= எதுவரை
|data4= }
|label5= கூடவே
|data5= }
|label6= கடந்து
|data6= }
|label7= வழியே
|data7= }
|label8= தடவழிகள்
|data8= }
|label9= தடவழி பெயர்கள்
|data9= }
|label10= தலைமையகம்
|data10= }
|label11= கட்டமைப்பு துவக்கம்
|data11= }
|label12= முடிவு தேதி
|data12= }
|label13= சுங்கம்
|data13= }
|label14= Coordinates
|data14= }  
| header20 =
|label21= கட்டமைத்தது
|data121= }
|label22= திறந்த நாள்
|data122= }
|label23= உரிமையாளர்
|data22= }
|label24= இயக்குபவர்
|data24= }
|label25= இயக்கும் காலம்
|data25= }  
| header40 =
|label41= செலவு
|data141= }
|label42= Entry Ramps
|data42= }
|label43= Exit Ramps
|data143= }
|label44= தொலைவு
|data44= }
|label45= வழிப்பாதை
|data45= }
|label46= திசை
|data46= }
|label47= உயரம்
|data47= }
|label48= அகலம்
|data48= }
|label49= பேருந்து நிறுத்தங்கள்
|data49= }
|label50= Number of spans
|data50= }
|label51= Longest span
|data51= }
|label52= பளு எல்லை
|data52= }
|label53= மட்டத்திலிருந்து உயரம்
|data53= }
|label54= AADT
|data54= }  
}}<noinclude>  
</noinclude>
# ஜெயபிரகாஷ் நாராயண்

சிறுவயதிலேயே கல்வியில் சிறந்து விளங்கிய ஜெயப்பிரகாஷ், அந்நாளிலேயே *பீகாரில் தற்போது ஹிந்தியின் நிலைமை* என்ற கட்டுரை எழுதி பரிசு பெற்றார். பிறகு கல்வி உதவித் தொகையுடன் பாட்னா கல்லூரியில் சேர்ந்தார். எனினும் விடுதலைப் போரில் ஆர்வம் கொண்டிருந்த அவரால் அங்கு கல்வியைத் தொடர முடியவில்லை. அந்தக் கல்லூரி ஆங்கிலேயரின் நிதியுதவியால் நடத்தப்பட்டது என்பதால், இரண்டாமாண்டு படித்தபோது அங்கிருந்து வெளியேறினார் ஜெயப்பிரகாஷ். அப்போது, தான் பாபு இராசேந்திர பிரசாத்தின் (இந்தியாவின் முதல் ஜனாதிபதி) தொடர்பு ஜெயப்பிரகாஷுக்கு ஏற்பட்டது. அவர் நடத்திவந்த பீகார் வித்யாபீடத்தில் ஜெயப்பிரகாஷ் இணைந்தார்.  
ஜெயப்பிரகாஷுக்கு இயல்பிலேயே கடவுள் நம்பிக்கை இல்லாமல் இருந்தது. எனினும் அவரது குடும்பப் பாரம்பரியம் காரணமாக மகாபாரதம், பகவத்கீதை ஆகியவற்றை சிறு வயதிலேயே கற்றிருந்தார். மேலைநாட்டில் பரபரப்பை ஏற்படுத்தி வந்த கார்ல் மார்க்ஸ் என்பவரின் மார்க்ஸியம் என்ற தத்துவம் ஏற்படுத்திய தாக்கத்தினால் அதில் ஈடுபாடு ஏற்பட்டது. இந்த உலகின் அனைத்து செல்வ வளமும் எல்லோருக்கும் பொதுவானது என்ற கார்ல்மார்க்ஸின் முழக்கம் ஜெயப்பிரகாஷை கவர்ந்தது. ஆயினும் அவர் காங்கிரஸ் கட்சியில் விருப்பம் கொண்டிருந்தார். காந்தி இந்திய அரசியலில் நுழைந்த சமயம் அது. அவரது அறைகூவலை ஏற்று நாடே ஒத்துழையாமை இயக்கத்தில் குதித்தது. ஜெயப்பிரகாஷும் விடுதலைப்போரில் தீவிரமாக ஈடுபட்டார். அடக்குமுறைச் சட்டமான ரௌலட் சட்டத்தை (1919) எதிர்த்து நடந்த இந்தப் போராட்டம் நாட்டில் பெரும் விழிப்புணர்வை ஏற்படுத்தியது.  
1920 ஜெயப்பிரகாஷ் அவரது 18 -வது வயதில், பிரிஜ் கிஷோர் பிரசாத் என்ற சட்ட வல்லுநரின் மகள் பிரபாவதியை மணந்தார். பிரிஜ் கிஷோர் காந்தீயவாதி. அவருக்கு காந்தியுடன் நெருங்கிய தொடர்பு இருந்தது. இவர்களது மணவாழ்க்கை சிறிது காலமே நீடித்தது. 1922 -ல் மேற்படிப்புக்காக அமெரிக்கா செல்ல ஜெயப்பிரகாஷ் முடிவெடுத்தார். அப்போது அவருடன் வெளிநாடு செல்ல மறுத்து, சபர்மதியிலுள்ள காந்தி ஆசிரமத்துக்கு சென்றுவிட்டார் பிரபாவதி. அங்கு கஸ்தூரி பாய் காந்தியின் மகளாகவே அவர் உடன் வாழ்ந்தார்.
# ஜெயபிரகாஷ் நாராயண்

## பொதுவுடைமைக் கொள்கைகளில் ஈடுபாடு

அமெரிக்கா சென்ற ஜெயப்பிரகாஷ் அங்கு பல பகுதிநேர வேலைகள் செய்து பணம் ஈட்டிக் கொண்டே மேற்படிப்பு படித்தார். உணவகத் தொழிலாளியாகவும் கூட அவர் வேலை செய்திருக்கிறார். கலிபோர்னியா பல்கலைக்கழகத்தில் அறிவியல் பட்டப்படிப்பில் சேர்ந்த ஜெயப்பிரகாஷ், சில நாட்களிலேயே தனக்கு ஆர்வமுள்ள துறை சமூகவியல் தான் என்பதைக் கண்டுகொண்டார். எனவே விஸ்கான்சின் பல்கலைக்கழகத்தில் சமூகவியல் பட்டப்படிப்பில் சேர்ந்தார். அப்போதுதான் அவருக்கு கார்ல் மார்க்ஸ், பிரெட்ரிக் ஏங்கல்சு, லெனின், திராட்ஸ்கி, ரோசா லக்சம்பர்க் ஆகியோரது நூல்களைப் படிக்கும் வாய்ப்பு கிட்டியது. காரல்மார்க்ஸின் 'மூலதனம்' நூலினைப் படித்த ஜெயப்பிரகாஷுக்கு ஏற்கனவே இருந்த இடதுசாரி நாட்டம் அதிகரித்தது. அமெரிக்காவில் ஏழு ஆண்டுகள் படித்து முடித்தபின், ரஷ்யாவில் முனைவர் பட்டம் படிக்க அவருக்கு அழைப்பு வந்தது. ஆனால் அவரது குடும்பச் சூழல் காரணமாக 1929-ல் இந்தியா திரும்ப நேர்ந்தது.
# ஜெயபிரகாஷ் நாராயண்

## குடும்ப வாழ்விலிருந்து விலகுதல்

நாடு திரும்பிய ஜெயப்பிரகாஷுக்கு அவரது மனைவி பிரபாவதியின் மனமாற்றம் அதிர்ச்சி அளித்தது. அவர் காந்தி ஆசிரமத்திலேயே துறவு வாழ்க்கை வாழ விரும்பினார். அதனை ஏற்றுக்கொண்டு குடும்ப வாழ்விலிருந்து ஒதுங்கினார் ஜெயப்பிரகாஷ். அவரது உள்ளம் முழுவதும் பொதுவுடைமைக் கொள்கைகள் தீவிரமாகி இருந்தது. ஆயினும் கம்யூனிஸ்ட்கள் காங்கிரஸ் கட்சியை எதிர்ப்பதை அவரால் ஏற்க முடியவில்லை.
# ஜெயபிரகாஷ் நாராயண்

## அரசியல்

கம்யூனிச இயக்கத்தை இந்தியாவில் கட்டி எழுப்பிய எம்.என்.ராயின் பல ஆக்கங்களைப் படித்த அவர், தேசிய நீரோட்டத்துடன் இணைய முடியாமல் கம்யூனிஸ்ட்கள் ஒதுங்கி நிற்பதை விமர்சித்தார். இந்திய விடுதலைப் போரில் முன்னிற்கும் காங்கிரஸ் கட்சியுடன் மோதும் கம்யூனிஸ்ட்களின் கொள்கைப்பற்றை அவர் கண்டித்தார். அதே நேரம் அலகாபாத்தில் இயங்கும் தொழிலாளர் ஆய்வு மையத்துக்கு தலைமை தாங்குமாறு தன்னை ஜவகர்லால் நேரு அழைத்ததையும் அவரால் ஏற்க முடியவில்லை. வசதியான வாழ்விலோ, ஆடம்பரங்களிலோ அவருக்கு சிறிதும் நாட்டமில்லை. எளிய மக்களின் வாழ்க்கைக்கு உதவக் கூடியதாக தனது வாழ்க்கை அமைய வேண்டும் என்பதில் மட்டும் ஜெயப்பிரகாஷ் பிடிவாதமாக இருந்தார்.
# ஜெயபிரகாஷ் நாராயண்

## விடுதலை இயக்கத்தில் ஈடுபாடு

காங்கிரஸ் கட்சியில் இருந்தபடியே சமதர்ம சமுதாயம் குறித்தும் சிந்தித்துவந்த ஜெயப்பிரகாஷுக்கு கம்யூனிஸ்ட்கள் விடுதலைப்போரில் காங்கிரஸ் கட்சியுடன் இணைந்து செயல்பப்ட வேண்டும் என்பதே ஆசையாக இருந்தது, ஆனால் காலம் அதற்கு முரணாக இருந்தது. இந்த இடைக்காலத்தில் காங்கிரஸ் கட்சிக்குள் செயல்வேகம் மிகுந்த தலைவராக ஜெயப்பிரகாஷ் உருவெடுத்தார். 1932 -ல் தனது தலைமைப் பண்பை அவர் வெளிப்படுத்த அறிய வாய்ப்பு கிடைத்தது.  
காங்கிரஸ் அறிவித்த சட்ட மறுப்பு இயக்கம் அரசைச் சீண்டுவதாக இருந்தது. அதையடுத்து காந்தி, ஜவகர்லால் நேரு உள்ளிட்ட பெரும்பாலான காங்கிரஸ் தலைவர்கள் கைது செய்யப்பட்டு சிறையில் அடைக்கப்பட்டார்கள். அப்போது காங்கிரஸ் பொதுச்செயலாளர் என்ற பொறுப்பில் இருந்த ஜெயப்பிரகாஷ் தலைமறைவாக இருந்தபடி விடுதலை இயக்கத்தை வழிநடத்தினார். முக்கியத் தலைவர்கள் அனைவரும் கைதான நிலையிலும் சட்ட மறுப்பு இயக்கம் தொடர்வதன் காரணம் என்ன என்று ஆராய்ந்த அரசு, இறுதியில் 'காங்கிரஸ் போராட்டத்தின் மூளையாக இருப்பது ஜெயப்பிரகாஷ் என்று கண்டறிந்து, சென்னையில் இருந்த அவரை அதே ஆண்டு செப்டம்பரில் கைது செய்தது. அவர் நாசிக் சிறையில் அடைக்கப்பட்டார்.
# ஜெயபிரகாஷ் நாராயண்

## சிறைவாசம்

நாசிக் சிறைவாசம் தான் ஜெயப்பிரகாஷ் நாராயணனின் வாழ்க்கையில் பெரும் திருப்பத்தை ஏற்படுத்தியது.
சிறையில் இருந்த ராம் மனோகர் லோகியா, அசோக் மேத்தா, மினு மசானி, அச்யுத் பட்வர்த்தன், யூசுப் தேசாய் போன்ற சக சிறைவாசிகளுடன் உரையாடல்களில் ஈடுபட்ட ஜெயப்பிரகாஷுக்கு பொதுவுடைமை மட்டுமே அனைத்து பிரச்னைகளுக்கும் தீர்வு காணும் என்ற உறுதியான நம்பிக்கை ஏற்பட்டது. இதனால் இந்திய அரசியலில் ஒரு புதியபாதையை உருவாக்க வாய்ப்பு ஏற்பட்டது.
# ஜெயபிரகாஷ் நாராயண்

## காங்கிரஸ் சோஷலிச கட்சி

சிறையிலிருந்து தோழர்கள் விடுதலை ஆனவுடன், ஒத்த சிந்தனையுள்ள தலைவர்கள் ஒருங்கிணைந்து (1934) *காங்கிரஸ் சோஷலிச கட்சி*யை நிறுவினர். அதன் தலைவராக ஆச்சார்யா நரேந்திரதேவ், செயலாளராக ஜெயப்பிரகாஷ் ஆகியோர் தேர்வு செய்யப்பட்டனர். காங்கிரஸ் கட்சிக்குள்ளேயே பொதுவுடைமைக் கொள்கையுடன் தனித்து இயங்கும் ஒரு குழுவாக அக்கட்சி செயல்பட்டது. எனினும் இக்கட்சி, ஆரம்ப காலத்தில் காங்கிரஸ் கட்சிக்குள் *தேர்தல் அரசியலுக்கு* எதிர்ப்பு தெரிவித்து வந்தது.  
பொதுவுடைமைக் கொள்கை கொண்ட கம்யூனிஸ்ட்களையும் தேசிய இயக்கமான காங்கிரசையும் இணைக்கும் முயற்சியில் தோல்வி கண்டாலும், இரு இயக்கங்களின் அடிப்படையான சமதர்ம சமுதாயம், விடுதலைப் போராட்டம் ஆகியவற்றை அடிப்படையாகக் கொண்ட கட்சியை அமைக்க ஜெயப்பிரகாஷால் இயன்றது. இக்கட்சியின் அரசியல் தாக்கம் இன்றளவும் பேரிடம் வகிக்கின்றது.
# ஜெயபிரகாஷ் நாராயண்

## புரட்சியாளராக மாற்றம்

இரண்டாம் உலகப்போர் நடைபெற்ற போது 1939-ல் காங்கிரஸ் கட்சிக்குள் கருத்து வேறுபாடுகள் ஏற்பட்டன. போரில் ஈடுபடும் ஆங்கிலேயருக்கு ஆதரவாக இந்தியப் படைகள் செல்ல வேண்டுமா, வேண்டாமா என்பதில் மோதல் ஏற்பட்டது. இந்த இக்கட்டான சமயத்தைப் பயன்படுத்திக்கொண்டு ஆங்கிலேய அரசுக்கு எதிராகச் செயல்ப்பட வேண்டும் என்பதே ஜெயப்பிரகாஷின் எண்ணம். காங்கிரஸ் சோஷலிச கட்சியின் பொதுச்செயலாளர் என்ற முறையில், ஆங்கிலேய அரசின் சுரண்டலுக்கு எதிராக வேலை நிறுத்தத்துக்கு அவர் அறைகூவல் விடுத்தார். போருக்கு ஆயத்தமாகும் ஆங்கிலேயப் படைக்கு இந்தியர்கள் உதவாது போனால் அவர்கள் வேறு வழியின்றி நம் நாட்டை விட்டு தாமாகவே வெளியேறும் நிலை ஏற்படும் என்பதே ஜெயப்பிரகாஷின் கருத்து. ஆனால் காந்தியின் கருத்து வேறாக இருந்தது. எனினும் காந்தி ஜெயப்பிரகாஷை மதித்தார். இந்நிலையில் ஆங்கிலேய அரசால் ஜெயப்பிரகாஷ் கைது செய்யப்பட்டார். இந்த நேரத்தில் காந்தி, சுபாஷ் சந்திர போஸ் இருவருக்கிடையில் கருத்து வேறுபாடு ஏற்பட்டு நேதாஜி காங்கிரசிலிருந்து வெளியேறி இருந்தார். 9 மாத சிறைவாசத்துக்குப் பின்னர், சிறையிலிருந்து மீண்ட ஜெயப்பிரகாஷ் இவ்விருவரிடையே இணக்கம் ஏற்படுத்த முயன்றார். ஆனால், பலன் கிட்டவில்லை. அதன்பிறகு 1942 வெள்ளையனே வெளியேறு போராட்டத்தை காந்தி துவக்கினார்.  
ஜெயப்பிரகாஷ் மீன்டும் கைது செய்யப்பட்டு மும்பை, ஆர்தர் சாலை சிறையில் அடைக்கப்பட்டார். பிறகு தில்லி சிறைக்கு மாற்றப்பட்டார். அங்கும் ஆயுதப்போராட்டத்துக்கு அறைகூவல் விடுக்கும் கடிதங்களுடன் இருந்ததாகவும், ஆயுதப்போருக்கு மக்களைத் தூண்டுவதாகவும் குற்றம் சுமத்தப்பட்டது. இது குறித்து கருத்து தெரிவித்த காந்தி, *ஆயுதப்போருக்கு இந்தியத் தலைவர் ஒருவர் ஆயத்தமாகிறார் என்றால், அதற்கு ஆங்கிலேய அரசின் கீழ்த்தரமான அடக்குமுறை ஆட்சியே காரணம்* என்றார்.
# ஜெயபிரகாஷ் நாராயண்

## விடுதலைப் படை திரட்டுதல்

காந்தி அறிவித்த 'வெள்ளையனே வெளியேறு' போராட்டத்தில் காங்கிரஸ் சோஷலிசக் கட்சி பெரும்பங்கு வகித்தது. ஹசாரிபாக் சிறையில் அடைக்கப்பட்ட ஜெயப்பிரகாஷ் நாராயணன், அங்கிருந்து 5 தோழர்களுடன் சிறைச்சுவரை சுரண்டி ஓட்டையிட்டுத் தப்பினார். அது நாடு முழுவதும் பெரும் பரபரப்பை ஏற்படுத்தியது. பிறகு நேபாளம் சென்ற ஜெயப்பிரகாஷ், 'ஆசாத் தாஸ்தா' எனப்படும் விடுதலைப் படையைத் திரட்ட முயன்றார். அப்போது தொடர்வண்டியில் பஞ்சாப் செல்லும்போது 1943, செப்டம்பரில் மீண்டும் கைது செய்யப்பட்டார். டிசம்பரில் இவர் *அதிமுக்கியமான அரசாங்கக் கைதி* என்று அறிவிக்கப்பட்டார். லாகூர் சிறையில் அடைக்கப்பட்ட ஜெயப்பிரகாஷை ஆங்கிலேய அரசு கடுமையான சித்ரவதைக்கு உட்படுத்தியது. அவரை விடுதலை செய்ய வேண்டும் என்ற கோரிக்கை நாடு முழுவதும் வலுப்பெற்று வந்தது. இதன் விளைவாக 1945, ஜனவரியில், 16 மாதங்கள் கழிந்த நிலையில் ஜெயப்பிரகாஷ் ஆக்ரா சிறைக்கு மாற்றப்பட்டார்.  
விடுதலைப்போரின் இறுதி கட்டத்தில் நாடே கொந்தளித்திருந்த காலம் அது. அரசுடன் பேச்சு நடத்த வேண்டுமானால் சிறையிலுள்ள ராம் மனோகர் லோகியாவையும் ஜெயப்பிரகாஷையும் அரசு உடனடியாக விடுவிக்க வேண்டும் என்று காந்தி நிபந்தனையிட்டார். அதன்படி இருவரும் 1946, ஏப்ரல் மாதம் விடுதலை செய்யப்பட்டனர். அவர்களது விடுதலையை நாடே கொண்டாடியது. 'இந்திய இளைஞர் இதயங்களின் மன்னன்' என்று ஜெயப்பிரகாஷ் புகழப்பட்டார்.
# ஜெயபிரகாஷ் நாராயண்

## பிரஜா சோஷலிஸ்ட் கட்சி

காங்கிரஸ் கட்சிக்குள் இருந்த தன்னலம் மிக்க சிலரால் பொதுவுடைமைக் கட்சியினர் புறக்கணிக்கப்பட்டனர். தேசப்பிரிவினை கட்டாயமானது என்றே இக் கட்சியினர் கருதினர். இதுபோன்ற கருத்து வேற்றுமைகளால் காங்கிரஸ் தலைமையிலான விடுதலை போரட்ட மைய நீரோட்டத்திலிருந்து காங்கிரஸ் சோஷலிசக் கட்சியினர் விலகினர். பின்னால் தேசம் பிரிவினை செய்யப்பட்டபோது 1947 நிகழ்ந்த சோகங்கள் பொதுவுடைமைக் கட்சியினரையே அதிரவைத்தன.  
நாடு விடுதலை பெற்ற பிறகு, ஆட்சி அதிகாரத்தில் நாட்டமில்லாத சோஷலிஷ கட்சியினர் தனியே எதிர்க்கட்சியாக இயங்கினர். அவர்கள் ஒருங்கிணைத்து 'பிரஜா சோஷலிஸ்ட்' என்ற கட்சியைத் துவக்கினர். காந்தியின் மறைவுக்குப் பின் ஜவகர்லால் நேரு முன்னெடுத்த தொழில்மயமாக்க அடிப்படையிலான பொதுவுடைமைக் கனவினை ஜெயப்பிரகாஷால் ஏற்க முடியவில்லை. சுதந்திர இந்தியாவில் நேரு தலைமயிலான காங்கிரஸ் கட்சிக்கு கடிவாளமாக இக்கட்சியினர் செயல்பட்டனர்.
# ஜெயபிரகாஷ் நாராயண்

## சர்வோதயா

1954 -ல் ஆச்சார்யா வினோபா பாவே துவங்கிய சர்வோதய இயக்கத்துக்கும் பூமிதான இயக்கத்துக்கும் ஆதரவளிப்பதாக அறிவித்த ஜெயப்பிரகாஷர், ஹசாரிபாகில் அதற்கென ஓர் ஆசிரமத்தை நிறுவினார். கிராமங்களை முன்னேற்றுவதே தனது நோக்கம் என்று அவர் அறிவித்தார். இடையில், பிரஜா சோஷலிஸ்ட் கட்சியுடன் சித்தாந்தம் தொடர்பான கருத்து வேறுபாடுகளால் 1957 -ல் அக்கட்சியிலிருந்து விலகினார். அதன்பிறகு நேரடி அரசியலில் ஆர்வம் குறைந்த அவர் சர்வோதயப் பணிகளில் முழுமையாக ஈடுபட்டார்.  
1964 -ல் ஜம்மு காஷ்மீர் மாநிலத்துக்கு சுயாட்சி தொடர்பாக இவர் ஹிந்துஸ்தான் டைம்ஸ் பத்திரிகையில் எழுதிய கட்டுரை அரசியல் அரங்கில் புயலைக் கிளப்பியது. இதற்கு கடும் எதிர்ப்பு கிளம்பியபோதும் தனது கருத்தை அவர் மாற்றிக்கொள்ளவில்லை.
# ஜெயபிரகாஷ் நாராயண்

## முழுப் புரட்சி

1970 -களில் பிகாரில் தீவிர அரசியலுக்கு ஜெயப்பிரகாஷர் மீண்டும் திரும்பினார். அம்மாநிலத்தில் நிலவிய ஊழலுக்கு எதிராகவும், மக்களின் அடிப்படை உரிமைகளைக் காக்கவும் தார்க்குண்டே உடன் இணைந்து *முழுப் புரட்சி* இயக்கத்தைத் துவக்கினார். இந்த இயக்கம் மாணவர்களின் போராட்டமாக உருவெடுத்து இந்திய அரசியலில் மாபெரும் மாற்றத்தை ஏற்படுத்தியது. இன்றுள்ள அரசியல் தலைவர்களுள் முலாயம் சிங் யாதவ், லாலு பிரசாத் யாதவ், நரேந்திர மோடி உள்பட பலர் இக்காலத்ததில் வார்க்கப்பட்டவர்களாவர்.  
1974 ஆம் ஆண்டு,அவர் தலைமையேற்ற மாணவர் இயக்கம் பரவலான மக்கள் இயக்கமாக மாறியது.இந்த இயக்கத்தின்போதே அவர் **முழுமையான புரட்சிக்கு** குரல் கொடுத்தார்.1974-இல் *சனநாயகம் வேண்டும் குடிமக்கள்*(Citizens for Democracy) என்ற அரசுசாரா அமைப்பையும் 1976ஆம் ஆண்டு *குடியுரிமைகளுக்கான மக்கள் கூட்டமைப்பு *(People's Union for Civil Liberties)என்ற அரசுசாரா அமைப்பையும் . தோற்றுவித்தார்.
# ஜெயபிரகாஷ் நாராயண்

## நெருக்கடி நிலை

அதே காலகட்டத்தில், 25.06.1975 -ல் தனது பதவிக்கு வந்த ஆபத்திலிருந்து தற்காத்துக்கொள்ள நெருக்கடி நிலை, அன்றைய பிரதமர் இந்திரா காந்தியால் அறிவிக்கப்பட்டது. பெரும்பாலான எதிர்க்கட்சித் தலைவர்கள் கைது செய்யப்பட்டு சிறையில் தள்ளப்பட்ட நிலையில், ஜெயப்பிரகாஷும் கைதானார். சண்டிகார் சிறையில் தனிமையில் அடைக்கப்பட்ட அவர் சிறுநீரக பாதிப்புக்கு ஆளானார். நாடு முழுவதும் கொந்தளித்த நிலையில், அதே ஆண்டு நவம்பரில் ஜெயப்பிரகாஷர் விடுதலை ஆனார்.  
நெருக்கடி நிலைக்கு எதிராக நாடு முழுவதும் ஒடுக்கப்பட்ட எதிர்க்கட்சிகளை ஒன்று திரட்டுவதில் ஜெயப்பிரகாஷ் பெரும் பங்காற்றினார் பல்வேறு கொள்கை வேறுபாடுகள் கொண்ட பிரஜா சோஷலிஸ்ட், லோக்தளம், பழைய காங்கிரசம், சுதந்திரா, பாரதீய ஜனசங்கம் உள்ளிட்ட இடதுசாரிகள் அல்லாத கட்சிகளை இந்திரா காந்தியின் அடக்குமுறைக்கு எதிராக ஒன்றுபடுத்தினார் அதன் விளைவாக ஜனதா கட்சி மலர்ந்தது. நெருக்கடி நிலைக்கு எதிராக நாடு முழுவதும் ஆர். எஸ். எஸ். அமைப்பு ஜெயப்பிரகாஷ் ஆசியுடன் தலைமறைவுப் போராட்டம் நடத்தியது.
# ஜெயபிரகாஷ் நாராயண்

## 1977 தேர்தல்

நெருக்கடி நிலைக்கு எதிரான மக்கள் போராட்டங்கள், உலக நாடுகளின் எதிர்ப்புகளின் காரணமாக இந்திரா காந்தி தேர்தல் நடத்துவதாக அறிவித்தார். நெருக்கடி நிலைக் காலத்தில் எதிர்க்கட்சிகளை ஒன்றுபடுத்தினார் ஜெயப்பிரகாஷ். இந்தத் தேர்தலில் இந்திரா காந்தி தோல்வியுற்றார்; ஜனதா கட்சியின் சார்பில் மொரார்ஜி தேசாய் 1977, மார்ச்சு-24-ல் பிரதமர் ஆனார்.
# ஜெயபிரகாஷ் நாராயண்

## இறுதிக்காலம்

ஜனதா கட்சிக்குள் நிலவிய குழப்பங்கள் ஜெயப்பிரகாஷுக்கு மனவேதனை அளித்தன. அவரது உடல்நலமும் குன்றிவந்தது. ஆட்சியை மாற்றிய போதும் பதவியை நாடாதவர்; தனது தலைமையால் இந்திய ஜனநாயகத்தை மீட்ட ஜெயபிரகாஷ் உடல்நலக்குறைவால் 1979, அக்டோபர் 8-ல் பாட்னாவில் காலமானார். அவருக்கு 1998- ஆம் ஆண்டு நாட்டின் உயரிய விருதான பாரத ரத்னா விருது வழங்கப்பட்டது. பாட்னாவில் உள்ள விமான நிலையத்திற்கு இவரது பெயர் சூட்டப்பட்டது.  
- ஜனநாயகத்தை மீட்ட தபஸ்வி, ஜெயப்பிரகாஷ் நாராயணன்
- Jayaprakash Narayan Keeper of India's Conscience
- Red Fugitive: Jayaprakash Narayan by H L Singh Dewans Publications Lahore 1946
- Life and Time of Jayaprakash Narayan by J S Bright Dewans Publications Lahore 1946
- Jayaprakash Narayan: A Political Biography by Ajit Bhattacharyajea Vikas Publications New Delhi 1975
- J.P: His Biography, Allan and Wendy Scarfe, Orient Longmans New Delhi 1975
- Jayaprakash: Rebel Extraordinary, by Lakshmi Narayan Lal, Indian Book Company New Delhi 1975
- Loknayak Jayaprakash Narayan, by Suresh Ram Macmillan Co. Delhi 1974
- Loknayak Jayaprakash Narayan by Farooq Argali Janata Pocket Books Delhi 1977.
- Bimal Prasad (editor). 1980. *A Revolutionary's Quest: Selected Writings of Jayaprakash Narayan.* Oxford University Press, தில்லி
- Jai Prakash Narain, *Jayaprakash Narayan, Essential Writings, 1929-1979: A Centenary Volume, 1902–2002,* Konark Publishers (2002)
- Dr. Kawaljeet, *J.P.'s Total Revolution and Humanism* (Patna: Buddhiwadi Foundation, 2002).
- Dr. Ramendra (editor), *Jayaprakash Vichar Sankalan* [Hindi] (Patna: Rajendra Prakashan, 1986).
- Satyabrata Rai Chowdhuri, *Leftism in India: 1917-1947* (London and New Delhi: Palgrave Macmillan, 2008).
# ஹன்னா மாண்டனா

***ஹன்னா மாண்டனா* ** என்பது எம்மி விருதுக்குப் பரிந்துரைக்கப்பட்ட அமெரிக்க தொலைக்காட்சித் தொடர் ஆகும். இது 2006 ஆம் ஆண்டு மார்ச் 24 அன்று டிஸ்னி சேனலில் ஆரம்பிக்கப்பட்டது. இந்தத் தொடரானது, பகலில் மைலே ஸ்டுவர்ட் (மைலே சைரஸ் நடித்தார்) என்ற பெயரைக் கொண்ட சராசரியான பதின்பருவ பள்ளி மாணவியாகவும் இரவில் ஹன்னா மாண்டனா என்ற பெயரைக் கொண்ட பிரபல பாப் பாடகியாகவும் இரட்டை வாழ்க்கை வாழும் ஒரு பெண்ணை மையமாகக் கொண்ட தொடர் ஆகும். இதில் அவளது உண்மையான அடையாளம் அவளது நெருங்கிய நண்பர்கள் மற்றும் குடும்பத்தினர் தவிர மற்ற பொதுமக்களிடமிருந்து மறைக்கப்படுகின்றது.  
இந்தத் தொடரின் மூன்றாவது பருவம் 2008 ஆம் ஆண்டு நவம்பர் 2 அன்று தொடங்கப்பட்டு 2009 ஆம் ஆண்டு ஜூலை மாதம் வரை இன்னமும் ஒளிபரப்பப்படுகின்றது. *ஹன்னா மாண்டனா: தி மூவி* திரைப்படம் 2009 ஆம் ஆண்டு ஏப்ரல் 10 அன்று திரையரங்குகளில் வெளியானது. அந்த நிகழ்ச்சி நான்காவது மற்றும் இறுதி
# ஹன்னா மாண்டனா

## தயாரிப்பு

மைக்கேல் போர்யஸ், துணை படைப்பாளராக நன்மதிப்பைப் பெற்றார். இவர் ஹிட்டான டிஸ்னி சேனல் அசல் தொடரான *தட்ஸ் சோ ரேவன்* தொடருக்கும் துணை படைப்பாளராக இருந்தார். இந்த நிகழ்ச்சி டிஸ்னி சேனல் ஒரிஜினல் புரொடக்சன்ஸ் ஒருங்கிணைப்பில் இட்ஸ் எ லாப் புரொடக்சன்ஸ், இங்க் மற்றும் மைக்கேல் போர்யஸ் புரொடக்சன்ஸ் ஆகியவற்றால் தயாரிக்கப்படுகின்றது. இது கலிபோர்னியாவின் ஹாலிவுட் நகரில் உள்ள சன்செட் ப்ரோன்சன் ஸ்டூடியோஸ் அரங்கத்தில் படமாக்கப்படுகின்றது.  
இந்த நிகழ்ச்சிக்கான மூலச் சிந்தனை *தட்ஸ் சோ ரேவன்* தொடரின் "கோயிங் ஹாலிவுட்" பகுதியை அடிப்படையாகக் கொண்டது. இது *பெட்டர் டேஸ்* என்றழைக்கப்பட்ட ஒரு நகைச்சுவை நிகழ்ச்சிக்கான முன்னோட்டப் பகுதியாக இருந்தது. இதில் ஒரு குழந்தை ஒரு பிரபல தொலைக்காட்சி நிகழ்ச்சியின் நட்சத்திரமாகவும் அதே பெயருடன் அச்சிறுமி சாதாரணமாக பள்ளி செல்லும் குழந்தையாகவும் இருந்தது. "நியூ கிட் இன் ஸ்கூல்" பகுதி முந்தைய பகுதியில் காணப்பட்டது போல் அடிப்படையான முன்னுரையைக் கொண்டிருந்தது. *தி சீக்ரெட் லைப் ஆப் ஜோ ஸ்டூவர்ட்* (இது *ஜோய் 101* என்ற பெயரில் நிக்கெலோடியன் சேனலில் ஒளிபரப்பாகும் தொடரை ஒத்து இருந்ததால் கைவிடப்பட்டது) , *தி பாப்ஸ்டார் லைப்!* மற்றும் *அலெக்ஸிஸ் டெக்சாஸ்* ஆகியவை தலைப்புக்காக கருத்தில் கொள்ளப்பட்ட மற்ற பெயர்கள். முந்தைய *அமெரிக்கன் ஜூனியர்ஸ்* இறுதிப்போட்டியாளர் ஜோர்டன் மேக்காய் மற்றும் பாப் மற்றும் R&amp;B பாடகர் ஜோஜோ (இவர் அந்தக் கதாபாத்திரத்தை ஏற்க மறுத்தவர்) ஆகியோர் ஜோ ஸ்டூவர்ட் பாத்திரத்தில் நடிப்பதற்காக கருத்தப்பட்டவர்கள். மைலே சைரஸ் முதலில் "உற்ற தோழி" லில்லி ரோமெரோ பாத்திரத்திற்குத்தான் குரல் கொடுத்தார். பின்னர் அந்தப் பாத்திரம் லில்லி டிரஸ்கோட் எனப் பெயர்மாற்றப்பட்டது. ஆனால் அவர் முதன்மைப் பாத்திரத்திற்கு சிறப்பாகப் பொருந்துவார் என்று அவர்கள் நினைத்ததால், அவர் ஜோ ஸ்டூவர்ட்/ஹன்னா மாண்டனா பாத்திரத்திற்கு முயற்சித்தார். பின்னர் ஜோ ஸ்டூவர்ட் என்ற பெயரானது க்ளோயே ஸ்டூவர்ட் என்று மாற்றப்பட்டது. அவர் அந்தப் பாத்திரத்தைப் பெற்ற போது இறுதியாக மைலே என்று மாற்றப்பட்டது. ஹன்னா மாண்டனாவின் பெயர்களும் சிலமுறை மாற்றப்பட்டன. அன்னா காபானா, சமந்தா யார்க் மற்றும் அலெக்ஸிஸ் டெக்சாஸ் ஆகியவை மூன்றும் முந்தைய பெயர்களாக இருந்தன.  
2006 ஆம் ஆண்டு டிசம்பரில், ஹன்னா மாண்டனா துணிகள், ஆபரணம், உடை மற்றும் பொம்மைகள் உள்ளிட்ட தயாரிப்புகளை தேர்ந்தெடுக்கப்பட்ட கடைகளில் வெளியிடும் திட்டத்தை டிஸ்னி அறிவித்தது. ப்ளே அலாங் டாய்ஸ் நிறுவனம் ஹன்னா மாண்டனா பேஷன் பொம்மைகள், பாடும் பொம்மைகள், மைலே ஸ்டூவர்ட் பொம்மை போன்றவற்றை வெளியிட்டது. மற்ற வியாபாரிகள் 2007 ஆம் ஆண்டில் வெளியிட்டனர். மேலும் ஹன்னா பொம்மைகள் நவம்பரில் ஆலிவர், லில்லி ஆகியவற்றுடன் பின்னர் ஜேக் ரியான் பொம்மைகளுடனும் நவம்பரில் வெளிவந்தன. 2007 ஆம் ஆண்டில் அவை மிகவும் பிரபலமான கிறிஸ்துமஸ் பொம்மைகளில் ஒன்றாகின.  
டெய்லி டிஸ்பேட்ஜ் பத்திரிகையின் கருத்துப்படி, 2008 ஆம் ஆண்டில் உலக ரசிகர்களில் 200 மில்லியன் பார்வையாளர்களைக் கொண்ட தொலைக்காட்சித் தொடராக இருந்தது. "மைலேயின் பார்வையாளர்கள் ஒரு நாட்டின் மக்கள் தொகையாக இருந்தால், அது உலகின் மக்கள் தொகையில் பிரேசில் நாட்டிற்கு முன்னதான ஐந்தாவது இடத்தைப் பிடித்திருக்கும்." 2008 ஆம் ஆண்டு பிப்ரவரி மாதத்தில், ஹன்னா மாண்டனா விநியோக உரிமை மிகவும் முக்கியத்துவத்தைக் கொண்டிருந்தது. ஆகவே டிஸ்னி "ஹன்னா மாண்டனாவின் சிறப்புகளை விவாதிக்க அனைத்துத் தரப்பிலிருந்தும் 80 நபர்களைக் கொண்ட ஒரு சர்வதேச சந்திப்பிற்கு" அழைத்தது. டிஸ்னியின் அனைத்து வியாபாரப் பிரிவுகளும் அந்தச் சந்திப்பைப் பிரநிதித்துவப்படுத்தின.
# ஹன்னா மாண்டனா

## தயாரிப்பு

### நிகழ்ச்சி நுழைவுச்சீட்டு சுரண்டல்

20,000 டாலர்கள் வரையில் நுழைவுச்சீட்டுகள் அதிக விலையுடன், ஒவ்வொரு இசை நிகழ்ச்சிக்கான நுழைவுச்சீட்டுகளும் விற்றுத் தீர்ந்தன.
# ஹன்னா மாண்டனா

## தயாரிப்பு

### ஆரம்ப வரிசைமுறை

மேத்தியூ ஜெர்ரார்டு மற்றும் ராப்பி நேவில் ஆகியோரால் எழுதப்பட்டு, ஜெர்ரார்டுவால் தயாரிக்கப்பட்ட *ஹன்னா மாண்டனா*வின் கருப்பொருள் பாடலான "தி பெஸ்ட் ஆப் போத் வேர்ல்டுஸ்" பாடலில் மைலே சைரஸ் (ஹன்னா மாண்டனாவாக) நடித்தார். முதல் பருவத்தில் காட்சி மாற்றங்களுக்கும் விளம்பர இடைவேளைகளுக்கும் இசையமைத்த ஜான் கார்டா, இந்தப் பாடலுக்கு இசையமைத்தார். பாடலின் வரிகள் அந்தத் தொலைக்காட்சித் தொடரின் அடிப்படை முன்னுரையை விவரிக்கின்றன.  
நிகழ்ச்சியின் ஒலித்தடத்தில் உள்ளடக்கப்பட்ட பாடல் 2 நிமிடங்கள் 54 வினாடிகள் முழுமையான நீளத்தைக் கொண்டதன் பதிப்பு 2006 ஆம் ஆண்டு அக்டோபர் மாதத்தில் வெளிவந்தது. கதைக்கருவின் தொலைக்காட்சி பதிப்பிற்கு, 50 வினாடிகளிலேயே முடிவடைந்து விடும் பாடலின் முதல் இரண்டு மற்றும் இறுதி இரண்டு பத்திகள் மட்டுமே பயன்படுத்தப்பட்டன. "பெஸ்ட் ஆப் போத் வேர்ல்டுஸ்" ஆனது கதையின் கருப்பாடலாக தேர்வுசெய்யப்படும் முன்பு, "ஜஸ்ட் லைக் யூ" மற்றும் "தி அதர் சைடு ஆப் மி" ஆகியவை கதையின் கருப் பாடல்களாக முதலில் முயற்சிக்கப்பட்டன.  
முதல் இரண்டு பருவங்களுக்குமான ஆரம்ப வரிசைமுறையானது அந்தத் தொடரின் பகுதியில் நடிகரின் பெயர் தோன்றும் போது அவர்கள் ஒவ்வொருவரின் தொடர் பாகங்களின் காட்சிகளும் தோன்றும் அம்சத்தைக் கொண்டிருந்தன. பெருங்கூடாரங்களின் விளக்கு பாணியிலான முறையில் நடிகர்களின் பெயர்கள் தோன்றும்போது ஏற்படும்படி அமைக்கப்பட்டுள்ளது. அதன் பிறகு தொடர்பாகங்கள் முழுத் திரையில் ஆக்குவோரின் பெயர்கள் (பெரும்பாலானவை தொடரின் பருவம் ஒன்றின் துவக்கக்காலத்தில் தயாரிக்கப்பட்ட பகுதிகளின் காட்சிகளாகும்) கடைசிக்கு முன்பு இரண்டாவதாக தோன்றுகிறது. நிகழ்ச்சியின் தலைப்பு முத்திரை வடிவமைப்பு தொடர்வரிசையின் ஆரம்பம் மற்றும் இறுதியில் (அடுத்த பாகத்தில் "இசை நிகழ்ச்சி மேடை"யில் சைரஸ் அவளது பாத்திரமான ஹன்னா மாண்டனாவாகத் தோன்றியது) தோன்றும். இரண்டாவது பருவத்திற்கான தொடர்வரிசையில் பகுதிகளின் காட்சிகள் பழைய காட்சிகளுக்குப் பதிலாக மட்டுமே மாற்றப்பட்டுள்ளன. மேலும் டிஸ்னியின் லோகோ அந்நிகழ்ச்சியின் தலைப்பு முத்திரைக்கு மேலே சேர்க்கப்பட்டது.  
மூன்றாவது பருவத்திற்கு புதிதாக துவக்க பெயர்ப்பட்டியல் கொண்ட தொடக்கக் காட்சிகள் பயன்படுத்தப்பட்டன. அது டைம்ஸ் ஸ்கொயர் போன்ற அரங்க அமைப்பில் மைலேயை அவளாகவும் மற்றும் ஹன்னா மாண்டனாவாகவும் காட்டுகின்றது. வரிசையான சுழல் பலகையில் நிகழ்ச்சியின் நடிகர் நடிகைகள் பெயர்களும் தொடரின் காட்சிகளும் தோன்றுகின்றன. மேலும் அது ஹன்னா மாண்டனாவை அவரது புதிய சிகையலங்காரம் மற்றும் உடையலங்காரங்களுடன் காண்பிக்கின்றது. *ஹன்னா மாண்டனா: தி மூவி*க்காக பதிவு செய்யப்பட்ட பாடலான "தி பெஸ்ட் ஆப் போத் வேர்ல்டுஸ்" (அத்திரைப்படத்தில் கேட்டது) பாடலின் மறுகலப்பு செய்யப்பட்ட பதிப்பு இசைக்கப்படுகின்றது. இது, முதல் முறையாக டிஸ்னி சேனல் தொடர் ஒன்று தனது தொடக்க தலைப்பு வரிசையை முழுவதுமாக புதுப்பித்ததைக் குறித்தது.
# ஹன்னா மாண்டனா

## தயாரிப்பு

### வழக்கு

2007 ஆம் ஆண்டு ஆகஸ்ட் 23 அன்று , பட்டி ஷேஃப்பீல்டு அவர்கள் *ஹன்னா மாண்டனா* தொடர்பாக டிஸ்னி மீது வழக்குத் தொடர்ந்தார். அவர் *ஹன்னா மாண்டனா*வுக்கான யோசனை, தொடக்கத்தில் தனக்குத்தான் வந்ததாகவும், ஆனால் டிஸ்னி தனக்கு பணம் எதுவும் செலுத்தவில்லை என்றும் வாதிட்டார். வழக்கில், ஷேஃப்பீல்டு 2001 ஆம் ஆண்டில் டிஸ்னி சேனலுக்காக ஒரு உயர்நிலைப் பள்ளி மாணவன் ராக் ஸ்டாராக ரகசிய இரட்டை வாழ்க்கை வாழ்ந்ததை மையமாகக் கொண்ட "ராக் அண்ட் ரோலண்ட்" என்ற பெயரைக்கொண்ட ஒரு தொலைத் தொடருக்கான யோசனையை அமைத்து வைத்திருந்ததாக உரிமை கோருகின்றார். அந்த வழக்கானது, டிஸ்னி சேனல் அதிகாரிகள் அந்த யோசனையை முதலில் விரும்பினர், ஆனால் தொடரில் அதை உபயோகப்படுத்திவிட்டனர் என்றும் கோருகின்றது.